મીંઢોળા નદીના ઉપરવાસમાં તાપી જીલ્લામાં છેલ્લા બે દિવસથી અવિરત વરસાદ પડવાની ઘટનાને લઈ મીંઢોળા નદીમાં ઘોડાપૂર આવતા બારડોલી નગરના અંદાજિત 300 થી વધુ ઘરોમાં પાણી ઘૂસી ગયા છે અને લોકોએ આપમેળે જ સ્થળાંતર કરી દીધું છે. બારડોલી નગરપાલિકા પ્રાંત ઓફિસ અને મામલતદાર કચેરી વચ્ચે સંકલનના અભાવે ડિઝાસ્ટર મેનેજમેંટ સદંતર નિષ્ફળ ગયું છે. હજુ પણ મીંઢોળામાં પાણીનું સ્તર ઊંચું આવી રહ્યું છે. મોડી રાત સુધી અનેક ઘરોમાં પાણી ભરાય તેવી શક્યતાને લઈ નગરમાં ગંભીર પરિસ્થિતી ઊભી થાય તેવી શક્યતા છે.